גדר חיוב מצוות הציצית

**המקור תורה**

1. במדבר פרק טו, לז-מא

וַיֹּ֥אמֶר יְקֹוָ֖ק אֶל־מֹשֶׁ֥ה לֵּאמֹֽר: דַּבֵּ֞ר אֶל־בְּנֵ֤י יִשְׂרָאֵל֙ וְאָמַרְתָּ֣ אֲלֵהֶ֔ם וְעָשׂ֨וּ לָהֶ֥ם צִיצִ֛ת עַל־כַּנְפֵ֥י בִגְדֵיהֶ֖ם לְדֹרֹתָ֑ם וְנָ֥תְנ֛וּ עַל־צִיצִ֥ת הַכָּנָ֖ף פְּתִ֥יל תְּכֵֽלֶת: וְהָיָ֣ה לָכֶם֘ לְצִיצִת֒ וּרְאִיתֶ֣ם אֹת֗וֹ וּזְכַרְתֶּם֙ אֶת־כָּל־מִצְוֹ֣ת יְקֹוָ֔ק וַעֲשִׂיתֶ֖ם אֹתָ֑ם וְלֹֽא־תָת֜וּרוּ אַחֲרֵ֤י לְבַבְכֶם֙ וְאַחֲרֵ֣י עֵֽינֵיכֶ֔ם אֲשֶׁר־ אַתֶּ֥ם זֹנִ֖ים אַחֲרֵיהֶֽם: לְמַ֣עַן תִּזְכְּר֔וּ וַעֲשִׂיתֶ֖ם אֶת־כָּל־מִצְוֹתָ֑י וִהְיִיתֶ֥ם קְדֹשִׁ֖ים לֵֽאלֹהֵיכֶֽם: אֲנִ֞י יְקֹוָ֣ק אֱלֹֽהֵיכֶ֗ם אֲשֶׁ֨ר הוֹצֵ֤אתִי אֶתְכֶם֙ מֵאֶ֣רֶץ מִצְרַ֔יִם לִהְי֥וֹת לָכֶ֖ם לֵאלֹהִ֑ים אֲנִ֖י יְקֹוָ֥ק אֱלֹהֵיכֶֽם:

**חובת מנא או חובת גברא**

1. תלמוד בבלי מסכת מנחות דף מא עמוד א

ת"ר: טלית כפולה חייבת בציצית, ורבי שמעון פוטר; ושוין, שאם כפלה ותפרה שחייבת. תפרה, פשיטא! לא צריכא דנקטה בסיכי. רבה בר הונא איקלע לבי רבא בר רב נחמן, חזייה דהוה מיכסי טלית כפולה ורמי ליה חוטי עילוי כפילא, איפשיטא ואתא חוטא וקם להדי רישיה, אמר ליה: לאו היינו כנף דכתב רחמנא באורייתא? אתא שדייה איכסי גלימא אחריתי, אמר ליה: מי סברת חובת גברא הוא? חובת טלית הוא, זיל רמי לה. לימא מסייע ליה: חסידים הראשונים, כיון שארגו בה שלש היו מטילין בה תכלת! שאני חסידים, דמחמרי אנפשייהו. ופליגא דמלאכא, דמלאכא אשכחי' לרב קטינא דמיכסי סדינא, אמר ליה: קטינא, קטינא, סדינא בקייטא וסרבלא בסיתוא, ציצית של תכלת מה תהא עליה? אמר ליה: ענשיתו אעשה? אמר ליה: בזמן דאיכא ריתחא ענשינן; אי אמרת בשלמא חובת גברא הוא, היינו דמחייב דלא קא רמי, אלא אי אמרת חובת טלית הוא, הא לא מיחייבא. אלא מאי? חובת גברא הוא, נהי דחייביה רחמנא כי מיכסי טלית דבת חיובא, כי מיכסי טלית דלאו בת חיובא היא מי חייביה רחמנא? אלא הכי קאמר ליה: טצדקי למיפטר נפשך מציצית. אמר רב טובי בר קיסנא אמר שמואל: כלי קופסא חייבין בציצית. ומודה שמואל בזקן שעשאה לכבודו שפטורה, מ"ט? +דברים כ"ב+ אשר תכסה בה אמר רחמנא האי לאו לאיכסויי עבידא, בההיא שעתא ודאי רמינן ליה, משום +משלי י"ז+ לועג לרש חרף עושהו.

1. תלמוד בבלי מסכת מנחות דף מב עמוד א

רב נחמן אשכחיה לרב אדא בר אהבה רמי חוטי וקא מברך לעשות ציצית, א"ל: מאי ציצי שמענא? הכי אמר רב: ציצית אין צריכה ברכה... (דף מב ע"ב) ובציצית בהא קמיפלגי, מר סבר: חובת טלית הוא, ומר סבר: חובת גברא הוא.

1. חידושי הרמב"ן מסכת שבת דף קלא עמוד ב

אבל גבי ציצית אפשר לו שלא ללבוש טלית בת ד' כנפים, ומה שכתב כאן רש"י ז"ל שכיון שיש לו טלית בכל יום שמשהה הבגד בלא ציצית עובר בעשה ואפי' מונחת בקופסא לא אתיא אליבא דהלכתא דקיי"ל ציצית חובת גברא ולא חובת מנא כדכתב רב אלפס ז"ל, ועוד י"ל דמש"ה אמר בידו להפקירן שמכיון שהפקירן אע"פ שלובשן פטורין דהו"ל טלית שאולה שכל שלשים יום פטורה מן הציצית ומכאן ואילך נמי מדברי סופרים בלבד היא חייבת אבל מן התורה פטורה דכסותך אמר רחמנא,

1. רבינו יהונתן מלוניל על הרי"ף מסכת סוכה (לפי דפי הרי"ף) גמרא דף כ עמוד ב

[סוכה מב /א] היודע לשמור תפליו. שלא ישן בהן ולא יפיח בהן. ותנא חייב בציצית אם יש לו טלית שכל קטן וגדול אי אפשר שאין לו טלית, וכיון שיש לו והוא יודע להתעטף בו מיחייב להטיל ציצית בטליתו, דהא חובת מנא הוא שאם אין לו אין חייב לקנותה, כדאמרינן בפרק ר' אליעזר דמילה [שבת קל"א ע"ב] שהרי בידו (להפקידן) [להפקירן] אבל בתפלין [דרך] הוא ליקח לפי שאין כל בני אדם רגילין ללבשן, להכי תנא לוקח, שחייב אביו ליקח אותם מיד סוחריהם או סופריהם.

1. ספר הפרדס שער המעשה

...דגרסינן במסכת מנחות בפרק התכלת רב נחמן [שמעיה] לרב אדא בר אהבה דרמי חוטי מברך בא"י אמ"ה אקב"ו לעשות ציצית אמר ליה רב נחמן מאי צי צי דשמעינן הכא, כלומר דרך ליצנות, דהכי קאמר רב ציצית אינה צריכה ברכה, ושמואל סבירא ליה דחייב לברך. ושקילנא וטרינא התם במנחות, ואסיקנא דבהא פליגי, דלמאן דאמר אינה צריכה ברכה סבר חובת גברא, הילכך הויא לה מצות עשה שאין עשייתה גמר מלאכתה וכל מצוה שאין עשייתה גמר מלאכתה אין צריך לברך, שהרי תפלין שעשייתן אינו גמר מלאכתן ואינו צריך לברך לעשות תפלין. ומאן דאמר חייב לברך קסבר חובת מנא היא, והויא מצות עשה שעשייתה היינו גמר מלאכתה, וכל מצוה שעשייתה גמר מלאכתה חייב לברך, כגון מילה או מעקה. והילכתא כרב דאמר דחובת גברא הוא. הילכך לא מברכינן עליה עד שיתעטף. וכן כתב הגאון רבינו יצחק ז"ל. וכן בה"ג אמר כדבריו. אבל יש מן הגאונים שאמרו שחייב לברך לעשות ציצית, דהילכתא כשמואל דאמר חובת מנא הוא. ואינו כן.

1. ספר אבודרהם דיני קריאת שמע

אמר עולא כל הקורא ק"ש בלא תפילין כאלו מעיד עדות שקר בעצמו פירוש שהוא עושה הפך קריאתו שהוא מקבל עליו עול מלכות שמים בפיו ובשפתיו ואינו מקיים מצותו. ויש מפרשים כי הוא לשון כנוי והכי קאמר כאלו מעיד שאין התורה אמת שהרי הוא אומר החיוב ואינו מקיימו. ויש מקשים למה לא אמר גם בלא ציצית דהא איכא פרשת ציצית. ויש לומר שלא היה יכול לומר בלא ציצית שאם אין לו טלית בת ארבע כנפות אינו חייב בציצית דהא לאו חובת גברא הוא אלא חובת מנא.

1. טור אורח חיים הלכות ציצית סימן יט

אין חיוב ציצית אלא בטלית שרוצה ללבוש אבל מה שאינו רוצה ללבוש פטור הילכך אין לברך בעשייתו אשר קדשנו במצותיו וצונו לעשות ציצית שאין בעשייתו מצוה אלא בלבישתו.

1. בית יוסף אורח חיים סימן יט

וכתבו הרי"ף (יב.) והרא"ש (סי' ט) והלכתא כרב דאמר חובת גברא היא דהא אנן לא מברכינן לעשות ציצית הילכך הא דאמר שמואל (מא.) כלי קופסא חייבים בציצית ליתא והכי כתב בעל הלכות (הל' ציצית סי' כז) ואיכא מאן דאמר הלכה כשמואל דאמר חובת טלית היא ואנן כתבינן מאי דסבירא לן ע"כ והרמב"ם פסק בפרק ג' (ה"ח - י) כדברי הרי"ף והרא"ש דחובת גברא הוא. וכיון ששלשת עמודי ההוראה מסכימים דחובת גברא הוא אין לספק בדבר.

1. שולחן ערוך אורח חיים הלכות ציצית סימן יט סעיף א

ציצית חובת גברא הוא ולא חובת מנא, שכל זמן שאינו לובש הטלית פטור מציצית, ולפיכך אינו מברך על עשיית הציצית, שאין מצוה אלא בלבישתו.

1. ט"ז אורח חיים סימן יט ס"ק א

(פמ"ג) חובת גברא. - אין זה סותר למ"ש רמ"א בסי' י"ז דאינו חובת גברא דהתם בא למעט שאינו חייב ללבוש טלית בת ד' כנפות כמ"ש שם אבל הבגדים המונחים ואינו לובשם אין חייב לעשות בהם ציצית לאפוקי ממ"ד בגמ' כלי קופסא חייבים בציצית.

**חובת הגברא בחובת מנא**

1. תוספתא מסכת ברכות (ליברמן) פרק ו הלכה כה

וכן היה ר' מאיר או' אין לך אדם מישראל שאין מצות מקיפות אותו תפלין בראשו תפלין בזרועו מזוזה בפתחו וארבע ציציות מקיפות אותו ועליהן אמ' דוד שבע ביום הללתיך וגו' נכנס למרחץ מילה בבשרו שנ' למנצח על השמינית וגו' ואו' חונה מלאך ה' סביב ליריאיו ויחלצם

1. רמב"ם הלכות ציצית פרק ג הי"א-הי"ב

אף על פי שאין אדם מחוייב לקנות לו טלית ולהתעטף בה כדי שיעשה בה ציצית אין ראוי לאדם חסיד שיפטור עצמו ממצוה זו, אלא לעולם ישתדל להיות עטוף בכסות המחוייבת בציצית כדי שיקיים מצוה זו, ובשעת התפלה צריך להזהר ביותר, גנאי גדול הוא לתלמידי חכמים שיתפללו והם אינם עטופים.

לעולם יהא אדם זהיר במצות ציצית שהרי הכתוב שקלה ותלה בה כל המצות כולן שנאמר וראיתם אותו וזכרתם את כל מצות יי'. סליק הלכות ציצית.

1. שערי תשובה לרבנו יונה החסיד שער ג

...וגם כי אין מצות ציצית זולתי על מי שיש לו בגד אשר לו ארבע כנפות, ואם אין לו בגד כזה אינו חייב לקנותו, אף גם זאת אמרו רבותינו זכרונם לברכה כי ענוש יענש לעתות בצרה על דבר אשר לא חמד בלבבו יפי המצוה ושכרה, לבעבור סבב פני דבר חיובה עליו ולקחת לו בגד שיש לו ארבע כנפות לעשות בו ציצית על כנפיו.

1. שולחן ערוך אורח חיים הלכות ציצית סימן כד סעיף א

אם אין אדם לובש טלית בת ארבע כנפות, אינו חייב בציצית. וטוב ונכון להיות כל אדם זהיר ללבוש טלית קטן כל היום, כדי שיזכור המצוה בכל רגע. וע"כ יש בו חמשה קשרים, כנגד ה' חומשי תורה, וארבע כנפים, שבכל צד שיפנה יזכור. ונכון ללובשו על המלבושים. לפחות יזהר שיהיה לבוש ציצית בשעת התפלה.

* משנה ברורה סימן כד ס"ק ג

בשעת התפלה - וק"ש. ואיתא בזוהר פ' שלח לך דהקורא ק"ש בלי ציצית מעיד עדות שקר בעצמו שקורא פ' ציצית ואינו מקיים הקרא. כתב הח"א לא טוב עושים המון העם שמתפללין בדרך בלא טלית גדול וע"פ רוב הט"ק אינו עשוי כדין בכל פרטיו שיהיה ראוי לברך עליו וגם הוא ישן בו בלילה ועיין לעיל בסי' ח' סט"ז במ"ב:

1. שולחן ערוך אורח חיים הלכות ציצית סימן כד סעיף ו

גדול עונש המבטל מצות ציצית, ועליו נאמר לאחוז בכנפות הארץ וגו' (איוב לח, יג) הזהיר במצות ציצית, זוכה ורואה פני שכינה.

**סגולת וכוח הציצית**

1. תלמוד בבלי מסכת מנחות דף מג עמוד ב

תניא אידך: וראיתם אותו וזכרתם את כל מצות ה' - שקולה מצוה זו כנגד כל המצות כולן (רש"י: מדכתיב את כל מצות ועוד דציצית בגימטריא ת"ר וה' קשרים וח' חוטין הרי תרי"ג). ותניא אידך: וראיתם אותו וזכרתם... ועשיתם - ראיה מביאה לידי זכירה, זכירה מביאה לידי עשיה. ורשב"י אומר: כל הזריז במצוה זו - זוכה ומקבל פני שכינה, כתיב הכא: וראיתם אותו, וכתיב התם: את ה' אלהיך תירא ואותו תעבוד. ת"ר: חביבין ישראל שסיבבן הקדוש ברוך הוא במצות, תפילין בראשיהן ותפילין בזרועותיהן וציצית בבגדיהן ומזוזה לפתחיהן, ועליהן אמר דוד: שבע ביום הללתיך על משפטי צדקך (רש"י: תפילין בראש ובזרוע הרי שתים וארבע ציציות ומזוזה הרי שבע)...

רבי אליעזר בן יעקב אומר: כל שיש לו תפילין בראשו ותפילין בזרועו וציצית בבגדו ומזוזה בפתחו, הכל בחיזוק שלא יחטא, שנאמר: והחוט המשולש לא במהרה ינתק, ואומר: חונה מלאך ה' סביב ליראיו (רש"י: העושים מצות) ויחלצם (רש"י: מחטא). תניא, היה ר' מאיר אומר: מה נשתנה תכלת מכל מיני צבעונין? מפני שהתכלת דומה לים וים דומה לרקיע ורקיע לכסא הכבוד, שנאמר: ותחת רגליו כמעשה לבנת הספיר וכעצם השמים לטהר, וכתיב: כמראה אבן ספיר דמות כסא.

1. דף על הדף מנחות דף מג עמוד ב

בהגהות מהר"ש ויטאל על הלבוש (או"ח סי' כ"ד ס"ו) כתב טעם ג' מצוות אלו, לפי שאלו המצוות עושין אותם בראשית היום שלובש ציצית ומניח תפילין ומנשק מזוזת הפתח ביציאתו מביתו.

1. תוספות מסכת מנחות דף מג עמוד ב

חותם של טיט - מה שמדמה חותם של טיט לציצית שכן עושין לעבדים והציצית מעיד על ישראל שהם עבדי הקדוש ברוך הוא כדאיתא פרק במה אשה (שבת דף נז:) כבלא דעבדא תנן.

1. טור אורח חיים הלכות ציצית סימן כד

...רשב"י אומר כל הזהיר בציצית זוכה ורואה פני שכינה כתיב הכא וראיתם אותו וכתיב התם את ה' אלהיך תירא ואותו תעבוד ריש לקיש אמר כל הזהיר במצות ציצית זוכה שמשמשים לו ב' אלפים וח' מאות עבדים שנאמר אשר יחזיקו עשרה אנשים מכל לשונות הגוים והחזיקו בכנף איש יהודי וגו' וכל המבטל מצות ציצית עליו נאמר לאחוז בכנפות הארץ וגו' בכל עת יהיו בגדיך לבנים זו מצות ציצית ושמן על ראשך אל יחסר זו מצות תפילין ראב"י אומר כל מי שיש לו תפילין בראשו ובזרועו ומזוזה בפתחו וציצית בבגדו מובטח לו שלא יחטא שנא' והחוט המשולש לא במהרה ינתק ואומר חונה מלאך ה' סביב ליראיו ויחלצם:

1. שולחן ערוך אורח חיים הלכות ציצית סימן כד סעיף ב

מצוה לאחוז הציצית ביד שמאלית כנגד לבו בשעת קריאת שמע, רמז לדבר והיו הדברים האלה וגו' על לבבך (דברים ו, ו).

* משנה ברורה סימן כד ס"ק ה

על לבבך - והלב הוא בשמאל. ומצוה זו מציל האדם מן החטא דכתיב ולא תתורו וגו' למען תזכרו וגו' והייתם קדושים ואף דכל שאר המצות אין בהם זאת הסגולה להצילו מיצה"ר ציצית עדיף וכדאיתא בעובדא דמנחות (מ"ד ע"א) מעשה באדם אחד וכו':

1. שולחן ערוך אורח חיים הלכות ציצית סימן כד סעיף ג

טוב להסתכל בציצית בשעת עטיפה, כשמברך.

* משנה ברורה סימן כד ס"ק ו

כשמברך - שנאמר וראיתם אותו וזכרתם ראיה מביאה לידי זכירה וזכירה מביאה לידי מעשה:

1. שולחן ערוך אורח חיים הלכות ציצית סימן כד סעיף ד

יש נוהגין להסתכל בציצית כשמגיעים לוראיתם אותו (במדבר טו, לט) וליתן אותם על העינים, ומנהג יפה הוא וחבובי מצוה. הגה: גם נוהגים קצת, לנשק הציצית בשעה שרואה בם, והכל הוא חיבוב מצוה (ב"י).

* משנה ברורה סימן כד ס"ק ז

על העינים - נמצא בשם הקדמונים שכל המעביר ציצית על עיניו כשקורא פרשת ציצית יהא מובטח שלא יבא לידי סמוי עינים...

* שפת אמת שמות פרשת כי תשא שנה תרמט

...כי כל מצוה הוא לתקן אבר מיוחד. א"כ מתגלה באותו אבר חיות הפנימיו' והוסר הגשמיו' ופושטת צורה ולובשת צורה. רק השבת הוא לבוש לכל הנפש. וכן שמעתי מפי מו"ז ז"ל במה שמצינו במצות פרטיות דשקולה נגד כל המצות כמו ציצית ושבת כו'. ופי' שכל מצוה תיקון אבר מיוחד. ואלה המצות תיקון כל הקומה...

**קריאת שמע בלא תפילין**

1. תלמוד בבלי מסכת ברכות דף יד עמוד ב

אמר עולא: כל הקורא קריאת שמע בלא תפילין - כאילו מעיד עדות שקר בעצמו. אמר רבי חייא בר אבא אמר רבי יוחנן: כאילו הקריב עולה בלא מנחה וזבח בלא נסכים.

1. תוספות מסכת ברכות דף יד עמוד ב

ומנח תפילין ומצלי - ומהתם משמע שמותר להניח תפילין בין גאולה לתפלה וכן בטלית מניח אדם טליתו בין גאולה לתפלה. וכן מצינו שרבי יצחק ברבי יהודה שלח אחר טליתו ושהה השליח וכבר קרא ק"ש בברכותיה ונתעטף בטליתו וגמר שמונה עשרה והביא ראיה מהכא מההיא דרב. **מ"מ יש לחלק בין תפילין לטלית דעיקר ק"ש ותפלה שייכי בתפילין** כדאמר בסמוך כאילו מעיד עדות שקר בעצמו פירוש באדון שצוה שהוא קורא והיו לטוטפת ולאות על ידך ואין. ותפלה נמי כדאמרן קרי ק"ש ומתפלל זו היא מלכות שמים **אבל ציצית שאינו אלא חובת טלית שאם יש לו טלית חייב ואם אין לו פטור מציצית ויכול לקרוא ק"ש בלא ציצית** ודאי דהוי הפסקה...

1. ילקוט שמעוני תהלים רמז תשכג (הובא בהגהמ"י סוף הלכות ציצית)

כל עצמותי תאמרנה, אמר דוד אני משבחך בכל אברי ומקיים בהן המצות. בראשי אני רופפו וקורא בתפלתי. בשערות ראשי, אני מקיים לא תקיפו פאת ראשכם, ותפלין אני מניח בראשי. בצוארי, עטיפת ציצית. בעיני וראיתם אותו. בפי, תהלת ה' ידבר פי. בשפתי תבענה שפתי תהלה. בזקני ולא תשחית את פאת זקנך. בלשוני, ולשוני תהגה צדקך. בלבי בלבי צפנתי אמרתך. בחזה, הציצית אני משים כנגד הלב כל זמן שאני קורא קריאת שמע, שנאמר והיו הדברים האלה על לבבך. מאחרי ומלפני השלכתי שני כנפים של טלית כשאני עומד בתפלה. יד ימנית אני כותב בה ומראה בה טעמי תורה. יד שמאלית, בה אני קושר תפלין של יד, ובה אני אוחז ציצית בזמן קריאת שמע...

1. שכל טוב (בובר) שמות פרשת בא - בשלח פרק יג

וכל שאין לו ציצית בבגדו עובר בחמש לאוין, ועשו להם צצית (במדבר טו לח), ונתנו על צצית (שם שם), והיו לכם לצצית (שם שם לט), וראיתם אותו (שם שם), גדילים תעשה לך (דברים כב יב). וכשהוא קורא ק"ש ואין עליו תפילין וציצית נמצא שהוא מעיד עדות שקר בעצמו, הלכך בעל קרי מותר בתפילין ובציצית.

1. זוהר - רעיא מהימנא כרך ג (במדבר) פרשת שלח [דף קעד עמוד ב]

כתיב (ישעי' כד) מכנף הארץ זמירות שמענו צבי לצדיק ואומר רזי לי וגו', מכנף הארץ דא כנף דציצית דאיהו כנף הארץ, זמירות שמענו אלין שאר חוטין דנפקין ותליין מאתר עלאה גו אינון שבילין עלאין דנפקין מחכמה עלאה, צבי לצדיק דא צדיק חי העולמים דאינון חוטין אינון שפירו דיליה דהא מניה נפקין וכל חוטא כלילא בתרין סטרין, וכד אסתכלנא אמינא רזי לי רזי לי דהא מגו רזא עלאה דכל מהימנותא נפקין, וכד אסתכלנא בתכלת וחמינא רצועה לאלקאה אתר דחילו למדחל אמינא אוי לי דבני נשא לא ידעי לאשגחא ולאסתכלא על מה מתענשין לשקרא בהאי בוגדים בגדו **דהא קורין ק"ש בלא ציצית וסהדין סהדותא דשקרא ואלין אינון בוגדים דבגדו משקרי דגרמייהו, ובגד בוגדים בגדו לבושא דלהון בלא ציצית אקרי בגד בוגדים, לבושא דאינון בוגדים דבגדו דמשקרי וסהדין סהדותא דשקרא בכל יומא ווי לון ווי לנפשיהון דסלקי בההוא כרסייא דתכלא למידן ועלייהו כתיב (תהלים קא) דובר שקרים לא יכון לנגד עיני ההוא בגד דלהון אשתמודע לגבי כל מאריהון דדינין ווי לון דלית לון חולקא בעלמא דאתי, זכאין אינון צדיקייא דמלבושיהון ותקוניהון אשתמודען לעילא לאוטבא לון בהאי עלמא ובעלמא דאתי**, ע"כ: (שמות מג א והיה לאות וכו'):

1. שפת אמת מסכת שבת דף לב עמוד ב

...לפמ"ש המג"א (סוף סי' כ"ד) דגם הקורא ק"ש בלי ציצית מעיד עדות שקר א"כ מה"ט צריך ציצית בכל יום...

1. ילקוט יוסף ציצית ותפילין הערות סימן ח - מהלכות ציצית - סדר עטיפת הציצית אות ג

...ובאמת שגם בזוהר הקדוש (פר' שלח לך) מבואר כן, שאמרו, כל הקורא קריאת שמע בלי ציצית מעיד עדות שקר בעצמו, שקורא פר' ציצית ואינו מקיים הקרא. והובא במגן אברהם (סי' כד סק"ג). גם מהר"י אבוהב במנורת המאור (נר ג' כלל ג' חלק ה') גרס בגמרא ברכות הנ"ל (יד ב) אמר עולא, כל הקורא ק"ש בלא "ציצית" ובלא תפילין, כאילו מעיד עדות שקר בעצמו. אלא שבהגהות נפש יהודה שם כתב, דלישנא מעליא הוא.

וכן הוא בש"ע הגר"ז (סי' ח' סעיף א'), שכל הקורא קריאת שמע בלא ציצית כאילו מעיד עדות שקר בעצמו. ובציונים שם כתב, שאולי כוונתו בלבש טלית בלא ציציות, אבל אם לא לבש טלית כלל אינו כמעיד עדות שקר. וכתב שכן משמע בזוהר הקדוש. וכן ביאר שם בערוך השלחן (סי' ח' סעיף א').

1. ילקוט יוסף ציצית ותפילין סימן ח - מהלכות ציצית - סדר עטיפת הציצית

ג. יש להזהר שבזמן שקורא קריאת שמע ומתפלל שחרית יהיה עם ציצית. וראוי שזה יהיה טלית גדול, ולא יסמוך על הטלית קטן. ומכל מקום אם אין לו טלית גדול, ואם יתעכב עד שישיג טלית גדול, יש חשש שיעבור זמן תפלה, או שיפסיד תפלה בצבור, יתפלל בלי טלית גדול, ויסמוך על מה שלובש טלית קטן העשוי כהוגן, וכשיעור, ואל יתעכב יותר. [וראה להלן סי' טז סעיף ב'].

1. ערוך השולחן אורח חיים סימן ח סעיפים א-ב

יש שכתבו בשם הזוהר דהקורא ק"ש בלא ציצית מעיד עדות שקר בעצמו [הגרש"ז ומג"א ס"ס כ"ד] ובגמרא בברכות [י"ד:] אמרו זה בתפלין ולא בציצית דבשלמא בתפלין שאומר וקשרתם וגו' ואין עליו הקשר אבל ציצת נהי שאומר פרשה ציצת ואין עליו הציצת מ"מ הרי החיוב אינו אלא כשיש עליו בגד בת ד' כנפות כמו שכתוב בסימן י"ט ובאמת נראה דהזוהר ג"כ כונתו כן כשנושא בגד בד' כנפות בלא ציצת דלבד שעובר בעשה הוי עדות שקר שנושא בגד בת ד' כנפות ולא הטיל בו ציצת וכן משמע מלשון הזוהר פ' שלח [דף קע"ה] וז"ל דהא קורין ק"ש בלא ציצת וסהדין סהדותא דשקרא ואלין אינון בוגדים וכו' ובגד בוגדים בגדו לבושא דלהון בלא ציצת אקרי בגד בוגדים עכ"ל הרי מפורש כמו שכתבתי כשהלבוש שלהם בלא ציצית:

ואף ע"ג שמעיקר הדין כן הוא מ"מ יזהר כל איש ישראל לשאת עליו טלית קטן בציצת כל היום דשקולה מצות ציצת ככל המצות דכתיב וראיתם אותו וזכרתם את כל מצות [מנחות מ"ג:] ובעידן ריתחא עונשין על זה מן השמים [שם מ"א.] וכל הזריז במצוה זו זוכה ומקבל פני שכינה [שם] ולעתיד לבא ישמשו לו שני אלפים ות"ת עבדים [שבת ל"ב:] וכל בני ישראל נושאים עליהם טלית קטן כל היום וטלית גדול בעת התפלה:

**תכלית הציצית - זוהר:**

1. זוהר כרך ג (במדבר) פרשת שלח לך [דף קעה עמוד ב]

אמר רבי יהודה כמה סהדי עביד קודשא בריך הוא לאסהדא בהו בבני נשא וכלהו בעיטא ובסהדותא קיימין לקבליה, קם בצפרא...

אתעטף בעטופא דמצוה בארבע זיויין דכסותיה ארבע מלכין נפקין לקדמות ארבע, ארבע סהדי קשוט דמלכא תליין מארבע זיויין ותליין בהו כענבים באתכלא, מה אתכלא דאיהו חד ותליין ביה כמה ענבים מהאי סטר ומהאי סטר כך האי מצוה חדא ותליין ביה כמה ענבים וזגין וזמורין צרירין בהו, שבעה רהיטין אלין אינון שבעה צרירין דתכלתא דבעי לכרכא ביה בכל חד וחד, או לאסגאה עד תליסר מאן דיוסיף לא יוסיף עלייהו על תליסר מאן דימעט לא ימעט משבעה, ותאנא האי תכלת הוא רזא דדוד מלכא ודא חוטא דאברהם דזכה ביה לבנוי בתרוי מאי תכלת תכלית דכלא (ודאי) רבי יהודה אומר כסא הכבוד אקרי, רבי יצחק אמר שבעה כריכן דאיהי שכינתא שביעתא דכלא ודאי דהא היא מתברכא משיתא אחרנין על ידא דצדיק ואי תלת עשר תלת עשר אינון כמה דאוקמוה בתלת עשר מכילן והאי היא פתחא דכלהו, והיא חוטא חד ורשימא בגוונהא וגוונא דילה נפיק מחד נונא דאזיל בים כנרת וכנרת על שמה אתקרי ועל דא כנור הוה תלוי לעילא מערסא דדוד דהא (דדוד) ודאי איהו כנור דדוד מנגן מאליו למלכא קדישא עלאה ובגין כך גוונוי עייל עד רקיעא ומרקיעא עד כורסייא והכא כתיב מצוה כמה דאת אמר (מלכים ב יח) מצות המלך היא (אסתר ג) מדוע אתה עובר את מצות המלך, כי מצות המלך (נחמיה יא), ותאנא יסודא ושרשא במלכא מתעטרין כחדא והאי הוא כתרא ופתחא לכל שאר כתרין דכתיב (תהלים קיח) פתחו לי שערי צדק, וכתיב (שם) זה השער ליי' ועל דא כתיב וראיתם אותו וזכרתם את כל מצות יי' לאכללא בהאי כל שאר כתרין ועל דא אינון סהדי סהדותא ולא קיימי בדוכתייהו בגין דאיהי מצות ותנינן תשמישי מצוה נזרקין, ואי תימא הא לולב וערבה וכו' תשמישי קדושה אינון אמאי נזרקין, אלא תשמישי קדושה בגין דרשימין בכתיבה דשמא קדישא, א"ר יצחק אינון חוטין לאחזאה היך תליין מכאן ומכאן לד' סטרי עלמא מהאי אתר ואיהי שלטא על כלא ברזא דלב דאיהי לבא דכל האי עלמא ולבא דעלאי ותליא בלב עלאה וכלא הוא בלב דנפק מחכמה עלאה, א"ר יצחק שעורא דהאי (ס"א ואורכא) דהאי אתמר באתוון גליפן דר' אלעזר, א"ר יהודה אמר קודשא בריך הוא מאן דבעי למהך בתר דחלתי יהך בתר לבא דא ובתר עיינין דקיימין עלה, מאן אינון עיינין כמה דאת אמר (שם לא) עיני יי' אל צדיקים אבל אתם לא תתורו אחרי לבבכם ואחרי עיניכם, מ"ט [דף קעו עמוד א] בגין דאתם זונים אחריהם...

1. זוהר כרך א (בראשית) פרשת בראשית דף כג עמוד ב

...ואי צלותא סלקא שלימא בעטופא דמצוה ותפילין על רישא ודרועא אתמר בהו (דברים כ"ח) וראו כל עמי הארץ כי שם ידו"ד נקרא עליך ויראו ממך, שם יי' אוקמוה דאיהי תפלין דרישא ומאן דחזי שם ידו"ד על רישא בצלותא דאיהו (ידו"ד) אדנ"י מיד כלהון ברחין הדא הוא דכתיב (תהלים צ"א) יפול מצדך אלף וגו'...

ודוד בגין גלותא אמר (שמואל ב' ז) רעב ועיף וצמא במדבר בגין דחמא שכינתא חרבה יבשה הוה נטיל צערא בגינהא. לבתר דחמא דהדרין ישראל בחדוה תקין עשר מיני נגונין ובסוף כלהו אמר (תהלים ק"ב) תפלה לעני כי יעטוף (נ"א תקין י' מיני תילים ובסוף כלהו תפלה לדוד הטה יי' אזנך ענני חדא דכלהו צלותין דבגינייהו מתעטפין קדם מלכא ולא הוו עאלין עד דייעול צלותא דעני אמר תפלה לעני כי יעטוף) והיא צלותא דעטיף כל צלותין קדמה' עד דייעול צלותא דיליה בגין דא אקדים עני לכלהו... ובגין דא צריך ב"נ למהוי איהו כעני לתרעא דמלכ' בצלותא דעמידה בכל שית יומין דחול בגין שכינתא ומתעטף לה בעטופא דמצוה דציצית כעני...

1. זוהר - רעיא מהימנא כרך ג (במדבר) פרשת שלח [המתחיל בדף קעד עמוד א]

[דף קעד עמוד ב] ציצית פקודא דא איהו לאדכרא כל פקודי אורייתא בגינה כמא דאת אמר וראיתם אותו וזכרתם את כל מצות יי' ועשיתם אותם דא איהו סימנא דמלכא לאדכרא ולמעבד, כתיב (שמות כח) ועשית ציץ זהב והא אוקימנא רזא דציץ לאתעטרא ביה כהנא רבא ודא איהו ציץ לאסתכלא ביה עיינין דאיהו סימן דעלמא עלאה דאתעטר ביה כהנא רבא ובגין כך אסתכלותא דיליה מכפרא על עזות פנים דלא קיימא לקמיה אלא פנים דקשוט רזא דכל אינון פנים עלאין דאינון פנים [דף קעה עמוד א] דקשוט פנים דאמת דכלילן באמת דיעקב, ציצית איהו נוקבא רזא דעלמא תתאה אסתכלותא לאדכרא ציץ דכר **ציצית נוקבא ודא לכל ב"נ**, ציץ לכהנא, ותנינן אסור לאסתכלא בשכינתא בגין כך אית תכלא בגין דתכלת איהו כרסייא לבית דוד ותקונא דיליה ודא איהו דחלא מן קדם יי' לדחלא מההוא אתר, ועל דא וראיתם אותו וזכרתם את כל מצות יי' ודא כרסייא דדיינין בה דיני נפשות כמה דאוקמוה דכל גוונין טבין לחלמא בר תכלא דאיהו כרסייא דסליק בדינא דנפשות, כתיב ונתנו על ציצית הכנף פתיל תכלת, ונתנו על הכנף לא כתיב, אלא ונתנו על ציצית דדא איהו דחפי על שאר חוטין, וראיתם אותו וזכרתם וכתיב (דברים כה) זכור את אשר עשה לך עמלק, מ"ט דא, אלא לברא דפריץ גדריה ונשכיה כלבא כל זמנא דאבוי בעי לאוכחא לבריה הוה אמר הוי דכיר כד נשיך לך כלבא, אוף הכא וראיתם אותו וזכרתם דדא איהו אתר דסלקין נשמתין למידן, כגוונא דא (במדבר כא) והיה כל הנשוך וראה אותו וחי אמאי אלא כד סליק לעינוי וחמי דיוקנא דההוא דנשיך ליה הוה דחיל וצלי קדם יי' והוה ידע דאיהו עונשא דחייביא, כל זמנא דברא חמי רצועה דאבוי דחיל מאבוי, אשתזיב מרצועה אשתזיב מכלא, מאן גרים ליה לאשתזבא ההוא דחמי בעינוי ההוא רצועה, ההוא רצועה גרים ליה לאשתזבא, ועל דא וראה אותו וחי חמי רצועה דאלקי ליה ואיהו עביד ליה לאשתזבא אוף הכא וראיתם אותו וזכרתם ועשיתם ודאי ואי לאו הא רצועה דהאי יגרום לכון למהוי תבין לפולחנא דילי תדיר, וכדין ועשיתם, ולא תתורו אחרי לבבכם ימנע מנכון בישין ארחין אחרנין ודאי, לא תתורו ולא תעבדו בישין ועל דא סלקא גוון תכלא דא תכלת דמיא לכסא הכבוד מה כסא הכבוד עביד לבר נש למהך לארחא דמישר לדכאה ליה **אוף האי תכלת עביד לב"נ למהך בארח מישר ודאי** דכלא אית לדחלא מהאי אתר למיהך במישר.

כתיב (ישעי' כד) מכנף הארץ זמירות שמענו צבי לצדיק ואומר רזי לי וגו', מכנף הארץ דא כנף דציצית דאיהו כנף הארץ, זמירות שמענו אלין שאר חוטין דנפקין ותליין מאתר עלאה גו אינון שבילין עלאין דנפקין מחכמה עלאה, צבי לצדיק דא צדיק חי העולמים דאינון חוטין אינון שפירו דיליה דהא מניה נפקין וכל חוטא כלילא בתרין סטרין, וכד אסתכלנא אמינא רזי לי רזי לי דהא מגו רזא עלאה דכל מהימנותא נפקין, וכד אסתכלנא בתכלת וחמינא רצועה לאלקאה אתר דחילו למדחל אמינא אוי לי דבני נשא לא ידעי לאשגחא ולאסתכלא על מה מתענשין לשקרא בהאי בוגדים בגדו **דהא קורין ק"ש בלא ציצית וסהדין סהדותא דשקרא ואלין אינון בוגדים דבגדו משקרי דגרמייהו, ובגד בוגדים בגדו לבושא דלהון בלא ציצית אקרי בגד בוגדים, לבושא דאינון בוגדים דבגדו דמשקרי וסהדין סהדותא דשקרא בכל יומא ווי לון ווי לנפשיהון דסלקי בההוא כרסייא דתכלא למידן ועלייהו כתיב (תהלים קא) דובר שקרים לא יכון לנגד עיני ההוא בגד דלהון אשתמודע לגבי כל מאריהון דדינין ווי לון דלית לון חולקא בעלמא דאתי, זכאין אינון צדיקייא דמלבושיהון ותקוניהון אשתמודען לעילא לאוטבא לון בהאי עלמא ובעלמא דאתי**, ע"כ: (שמות מג א והיה לאות וכו'):

**החיוב ללכת עם ציצית כל היום**

1. תלמוד בבלי מסכת פסחים דף קיג עמוד ב

שבעה מנודין לשמים, אלו הן: יהודי שאין לו אשה, ושיש לו אשה ואין לו בנים, ומי שיש לו בנים ואין מגדלן לתלמוד תורה, ומי שאין לו תפילין בראשו ותפילין בזרועו וציצית בבגדו ומזוזה בפתחו, והמונע מנעלים מרגליו. ויש אומרים: אף מי שאין מיסב בחבורה של מצוה.

1. תוספות מסכת פסחים דף קיג עמוד ב

ואין לו בנים - נראה דוקא על ידי פשיעתו שאינו מתעסק בפרי' ורביה דומיא דאחריני ומי שאין לו תפילין בראשו ובזרועו וציצית בבגדו מיירי בשיש לו ואינו מניחן **אי נמי אפי' אין לו יש לחזר ולהביא עצמו לידי חיוב** כדאשכחן (סוטה דף יד.) במשה שהיה תאב ליכנס לארץ ישראל כדי לקיים מצות שבה...

1. אבן עזרא במדבר פרק טו

והנה מצוה על כל מי שיש לו בגד בארבע כנפים שיתכסה בו ביום תמיד, ולא יסירנו מעליו, למען יזכרו. והמתפללים בטלית בשעת התפלה, יעשו זה בעבור שיקראו בקריאת שמע, והיה לכם לציצית, ועשו להם ציצית, **רק לפי דעתי יותר הוא חייב להתעטף בציצית בשאר השעות משעת התפלה**, למען יזכור ולא ישגה ולא יעשה עבירה בכל שעה, כי בשעת התפלה לא יעשה עבירה.

1. שער הכוונות דרושי הציצית דרוש א

...ולכן בהיות האדם שלא בשעת התפילה בשאר היום אינו חייב בעיטוף ציצית הגדול, רק בציצית קטן די לו, כי אז הז"א בתוך ביתו (שהיא אימא עילאה) ועומד בתוכה כי שם ביתו. אמנם אחר שהגדילו ב' זו"ן, ובא הוא לבהכ"נ (שהיא הנוקבא, בית כנוסייא לכל) אז מתעטף בטלית גדול.

1. שו"ת אגרות משה אורח חיים חלק ה סימן כ

כה. החיוב ללבוש בגד של ארבע כנפות, ולברך על הציצית

...דאמר מלאכא לרב קטינא דהיה לבוש בסדינא דפטור מציצית, דבזמן דאיכא ריתחא ענשינן אעשה דלא מיכסי בבגד החייב בציצית (מנחות מ"א ע"א), ולכן וודאי שצריכין מנהלי הישיבות להזהיר את כל התלמידים שהם כבר בני י"ג שנה שילבשו בגד החייב בציצית. ואני בעצמי לובש מטעם זה בימי הקיץ החמים ביותר ט"ק מצמר, כדי שאקיים עשה דאורייתא. אבל על הבחורים דבישיבה אין להקפיד בזה מפני הקושי דהחום. אבל לכה"פ שילבשו בגד ד' כנפות כשיעור ממינים אחרים, כמו צמר גפן וקנבוס וכדומה, שהם בגדים דקים ביותר. אבל לא מאלו שנעשו מניילאן ורייען וכדומה, כי לע"ד הם פטורין מציצית, עיין במה שכתבתי באג"מ או"ח ח"ב סימן א'.

1. שו"ת יחוה דעת חלק ד סימן ב
2. שו"ת ציץ אליעזר חלק ח סימן ד

**ועשה לו כתונת פסים - פעולת הלבושים באדם**

1. רש"י בראשית פרק לט, ו

ויהי יוסף יפה תואר - כיון שראה עצמו מושל, התחיל אוכל ושותה ומסלסל בשערו, אמר הקב"ה אביך מתאבל ואתה מסלסל בשערך, אני מגרה בך את הדוב, מיד ותשא אשת אדוניו וגו' - כל מקום שנאמר אחר סמוך:

1. תלמוד בבלי מסכת מנחות דף מד עמוד א

מעשה באדם אחד שהיה זהיר במצות ציצית, שמע שיש זונה בכרכי הים שנוטלת ד' מאות זהובים בשכרה, שיגר לה ארבע מאות זהובים וקבע לה זמן. כשהגיע זמנו, בא וישב על הפתח. נכנסה שפחתה ואמרה לה: אותו אדם ששיגר ליך ד' מאות זהובים בא וישב על הפתח, אמרה היא: יכנס, נכנס. הציעה לו ז' מטות, שש של כסף ואחת של זהב, ובין כל אחת ואחת סולם של כסף ועליונה של זהב, עלתה וישבה על גבי עליונה כשהיא ערומה, ואף הוא עלה לישב ערום כנגדה, באו ד' ציציותיו וטפחו לו על פניו, נשמט וישב לו ע"ג קרקע, ואף היא נשמטה וישבה ע"ג קרקע. אמרה לו: גפה של רומי, שאיני מניחתך עד שתאמר לי מה מום ראית בי. אמר לה: העבודה, שלא ראיתי אשה יפה כמותך, אלא מצוה אחת ציונו ה' אלהינו וציצית שמה, וכתיב בה +במדבר ט"ו+ אני ה' אלהיכם שתי פעמים, אני הוא שעתיד ליפרע ואני הוא שעתיד לשלם שכר, עכשיו נדמו עלי כד' עדים. אמרה לו: איני מניחך עד שתאמר לי מה שמך ומה שם עירך ומה שם רבך ומה שם מדרשך שאתה למד בו תורה, כתב ונתן בידה. עמדה וחילקה כל נכסיה, שליש למלכות ושליש לעניים ושליש נטלה בידה, חוץ מאותן מצעות, ובאת לבית מדרשו של ר' חייא. אמרה לו: רבי, צוה עלי ויעשוני גיורת, אמר לה: בתי, שמא עיניך נתת באחד מן התלמידים? הוציאה כתב מידה ונתנה לו, אמר לה: לכי זכי במקחך, אותן מצעות שהציעה לו באיסור הציעה לו בהיתר, זה מתן שכרו בעה"ז, ולעה"ב איני יודע כמה.

1. ר' צדוק הכהן מלובלין - רסיסי לילה אות לד

מצות ציצית הוא לבוש לקומת אדם שלא יהיה נגלה עצם האדם. לכך מתעטפין בשעת תפילה כדי להתכסות מן המקטריגים... כמו הגוף מתכסה בלבושים ואין ניכר מומיו ונגע שבבשר ומאני מכבדותא (שבת קיג א)

ומצות ציצית בבגדיו היא להלביש ולכסות כל המומין שבגוף ורובו ככולו ולכך די בעטיפת ראשו ורובו דעל ידי זה כולו מכוסה בכיסוי גמור עד שאין שום בריה מכרת מה שבלבו רק השם יתברך בלבד ואין מקום לקיטרוג... וזהו על העבר הוא כיסוי מומיו ועל להבא מאני מכבדותא הוא מה שגורם וזכרתם את כל מצוות וגו' ולא תתורו וגו' כדרך התינוק המתחבר לבזויים עושים לו בגדים יפים על ידי זה נפרש מעצמו מלהתחבר לריקנים ולעשות כמעשיהם רק מתחבר לנכבדים כערכו...

וזה שאמר בעידן ריתחא ענשינן חס ושלום בעת זעם ושליטת מקטריגים אז ענשינן וצריך לכיסוי דלבוש. מה שאין כן בעת רצון דאין עוד מלבדו והשם יתברך מכיר הלב אני את דכא אשכון (סוטה ה א) וצריך להיות שפלותו על פניו ומתגעגע כבן לפני אביו בהכרת חסרונו. מה שאין כן בעידן וכו' שנגד זה חוט של ציצית רצועה בישא לאלקאה וכו' (זוהר ח"ג קעה א) וכאשר היא מקיפתו אין מתיירא עוד. וצריך להתעטף בלבוש של יראת שמים שעל זה רומז הציצית דמהפך היראה דעונשים ליראה מהשם יתברך וזוכה לתוקף האהבה על ידי היראה בדרגא דויגבה לבו בדרכי ה' (דברי הימים - ב יז, ו) האמור ביהושפט שנקרא כן לשון משפט כי זה מדריגתו וכן הוא הקים שופטים כמפורש בדברי הימים ב'. והמשפט לאלהים הוא שכן נקראים הדיינים דרגא דגבורה כי על ידי היראה היא הגבורה דכבישת היצר כמו שנאמר (שמות כ, יז) ובעבור תהיה יראתו על פניכם לבלתי תחטאו ואומר (בראשית כ, יא) רק אין יראת אלהים במקום הזה והרגוני וגו' כי היראה דוגמת ציצית דעל ידה בא לולא תתורו על ידי שמכיר כבודו שלבוש במלבושי כבוד כנ"ל כך יראת שמים החופפת על פני האדם...